Fallout 2

Fallout 2 (հայ.՝ Ֆոլաուտ 2), 1998 թվականին «Black Isle Studios» ստուդիայի կողմից մշակված և «Interplay Entertainment» ընկերության կողմից թողարկված RPG և բաց աշխարհ ժանրերի համակարգչային խաղ։ ԱՊՀ երկրներում խաղը պաշտոնապես տեղայնացվել և թողարկվել է 2006 թվականին 1C ընկերության կողմից կողմից։
Fallout խաղաշարքի երկրորդ մասն է։ Չնայած այն հանգամանքին, որ խաղի շարժիչը մեծ փոփոխությունների չի ենթարկվել առաջին մասից ի վեր, խաղի աշխարհի և սյուժեի մանրամասն ուսումնասիրության շնորհիվ շարունակությունը կարողացավ գերազանցել նրան ժողովրդականությամբ։


== Սյուժե ==
80 տարի անց Fallout 1-ի իրադարձություններից, Առոյո մեկուսի գյուղը, որը հիմնադրվել է Ապատարանից դուրս եկածի (անգլ.՝ Vault Dweller) կողմից, սկսեց վատթարանալ։ Նոր ուժեր էին անհրաժեշտ դաշտերին շունչ հաղորդելու համար։ Գյուղի ավագը ուղարկում է Ընտրյալին (անգլ.՝ Chosen One, կերպարը կարող է լինել կամ արական, կամ իգական սեռի ներկայացուցիչ) անապատ, որպեսզի գտնի նախապատերազմյան ինժեներական տեխնոլոգիայի հրաշքը՝ ԳԷԿ-ը (անգլ.՝ GECK, Garden of Eden Creation Kit), որը նախատեսված է ապաստարաններից հեռացած բնակիչների համար, որպեզի նրանք հնարավորոություն ունենան հետպատերազմյան հողերը վերականգնալու։ Ընտրյալը գնում է վտանգավոր որոնումների։
Որոնումների ընթացքում Ընտրյալը առնչվում է Անկլավ կազմակերպությանը՝ ռազմականացված խմբավորմանը, որը ձևավորվել է նախապատերազմական ԱՄՆ կառավարության մնացորդներից։ Նախապատերազմյան Միացյալ Նահանգների ռազմական գիտելիքների շնորհիվ անկլավը նախատեսում է մաքրել անապատները մուտացված կյանքի ձևակերպումներից փոփոխված տեխնածին էվոլյուցիոն վիրուսի (FEV) օգնությամբ։ Այժմ Ընտրյալին պետք է փրկել ոչ միայն իր համագյուղացիներին, այլև հարկավոր է ոչնչացնել Անկլավը։


== Խաղային ընթացք ==
Fallout 2-ի շարժիչը քիչ փոփոխություններ է կրել Fallout-ի համեմատությամբ, ինչի արդյունքում խաղապրոցեսը գրեթե չի տարբերվում իրեն նախորող խաղից։ Այնուամենայնիվ, խաղաշխարհը ընդլայնվել է առաջին մասի համեմատ։
Խաղի սյուժեն զարգանում է, երբ դուք ստանում և կատարում եք քվեստերը։ Քվեստերը առաջադրանքներ են, որոնք հայտնվում են խաղացողի առաջ խաղի ընթացքում կամ տրվում են նրան այլ կերպարների կողմից։ Fallout 2-ում հարյուրավոր քվեստեր կան։ Արոյոյում նախնական քվեստերը ավարտը մեծ ջանք չի պահանջում և ավելի շատ ծառայում է որպես խաղացողի նախապատրաստում ապագա դժվարությունների համար։ Սկզբում Ընտրյալը շատ քիչ զինամթերք ունի և քիչ գումար։ Նրան տրվեց առաջին առաջադրանքը և գլոբալ քարտեզի վրա ցույց տվեց մոտակա քաղաքի՝ Կլամաթի, գտնվելու վայրը։ Ժամանակի ընթացքում խաղացողին կարող է հասանելի դառնալ մեքենա՝ Քրիզալիզ հայվեյմեն (անգլ.`Chrysalis Highwayman), որը զգալիորեն արագացնում է ճանապարհորդությունը խաղաքարտեզի շուրջ և կարող է իրերը պահպանել բեռնախցիկում։
Խաղի անցումը հնարավոր է քվեստներ լուծելու և՛ «լավ», և՛ «չար» տարբերակներ ընտրելով։ Միևնույն ժամանակ, հերոսի կարգավիճակը որոշակի քաղաքում տատանվում է «պաշտված»-ից մինչև «անիծված» միջակայքում։ Սրանից կախված փոխվում է նաև տարբեր կերպարների վերաբերմունքը։ Ընդհանրապես, եթե հերոսը որոշի «գնալ չարի ճանապարհով», միտումնավոր ընտրելով միայն անբարոյական տարբերակները քվեստներ լուծելու համար և անտեսելով դրական որոշումների և հարցի լուծումները, ապանրան զգալիորեն ավելի քիչ փորձ (EXP) է սպասվում ։
Սյուժեի քվեստները կատարելուց հետո խաղացողը հնարավորություն ունի խաղը շարունակելու, ինչի համար որոշ վայրերում նա կպարգևատրվի խաղի մշակողների կողմից հումորային երկխոսությունների տարբեր տարբերակներով։


== Գրաքննություն ==
Խաղը գրաքննության է ենթարկվել, երբ թողարկվել է Եվրոպայում։ «Դեղ» (անգլ.`drug) բառը փոխվել է «քիմիկատ» (անգլ.`chem) կերպարի ստեղծման ժամանակ ընտրված բնավորության գծերի անվանումների տակ։ Երեխաները նույնպես հեռացվեցին խաղից, բայց տեխնիկապես նրանք մնացին քարտեզի վրա, ինչի արդյունքում խաղացողները կարող էին դիտարկել երեխաների անտեսանելի կրկնօրինակները, տեսնել ռեպլիկներ և առարկաներ կորցնել «առեղծվածային անհետացման» պատճառով, որոնք իրականում գողացված էին «անտեսանելի» երեխաների կողմից։ . Խաղի գերմանական տարբերակում չկա արյուն և հերոսների դաժան մահ (խաղի կարգավորումներում համապատասխան տարրը միշտ դրված է նվազագույն արժեքի վրա, և բոլոր դաժան անիմացիաները պարզապես հեռացված են խաղի ֆայլերից), մինչդեռ խաղը դեռևս ունի «արյունոտ խառնաշփոթ» հատկանիշը, որի իմաստը հենց հերոսների ամենադաժան մահվան կադրերի ցուցադրումն է։


== Աուդիո ==
Fallout 2-ի, ինչպես նաև խաղի առաջին մասի սաունդթրեքը գրվել է ամերիկացի կոմպոզիտոր Մարկ Մորգանի կողմից՝ էմբիենտ ոճի մեջ։

Ներածություն՝ Լուի Արմսթրոնգ - A Kiss To Build A Dream On
Beyond the Canyon (Առոյո)
Dream Town (Մոդոք)
Biggest Little City in the World (Նյու Րինո)
My Chrysalis Highwayman (մեքենա վարելիս)
Many Contrasts (Սան Ֆրանցիսկո)
All-Clear Signal (Վոլտ սիթի)
Gold Slouch (Ռեդինգ)Խաղը նաև երգեր է օգտագործում Fallout- ից։ Հետագայում երկու խաղի կոմպոզիցիաները օգտագործվել են Fallout: New Vegas-ում։

Allgame-ի սյունակագիր Մայքլ Լ. Հաուսը հիմնականում դրական կարծիք է թողել խաղի վերաբերյալ։ Չնայած խաղապրոցեսը գրեթե առաջին մասին նմանատիպ է, կատարված բարելավումները, ըստ գրախոսի, ավելի զվարճալի են դարձնում խաղը։ Դրական գնահատականի են արժանացել մանրամասն ու «հուսահատեցնող» գրաֆիկան, միջուկային զենքի ոչնչացման մթնոլորտը փոխանցող սաունդթրեքը, կերպարների ստեղծման համակարգը։ Միևնույն ժամանակ Հաուսը զգաց, որ խաղը բավականին բարդ է և սկզբում կարող է հիասթափեցնել խաղացողին։ Գրախոսը նաև նշել է որոշ փոքր ծրագրային սխալներ, որոնք առկա են խաղում։
«Best PC Games» ամսագիրը խաղին տվել է 9,8 միավոր 10 հնարավորից և այն անվանել կուլտային ամբողջ աշխարհի խաղերի մեջ։


== Ծանոթագրություններ ==


== Արտաքին հղումներ ==
The Vault(անգլերեն) ) Duck and Cover վիքի Fallout աշխարհի մասին։
Fallout 2 Vault Portal- ը վիքիշ Fallout աշխարհի մասին։
Մուտանտներ չեն թույլատրվում(անգլերեն) հետապոկալիպտիկ թեմաներով ամենահայտնի ռեսուրս։
Fallout-ի մասին ռուսալեզու կայքը Fallout թեմայի վերաբերյալ ռուսալեզու ռեսուրսների մեջ ամենահայտնի (և նաև ամենահին) երկրպագուներից և ֆորումներից մեկն է։
«Fallout Encyclopedia»- Archived 2006-10-13 at the Wayback Machine. ն, որը Архивная копия ում Fallout-ի թեմայով ռուսալեզու ռեսուրսների շրջանում ամենատարածված երկրպագուների կայքերից և ֆորումներից մեկն է։ Բազմաթիվ տեղեկություններ պարունակող, բացառիկը ներառյալ։
Wasteland Chronicles - Absolute Games պորտալը, որն ունի առանձին բաժիններ Fallout շարքի յուրաքանչյուր խաղի համար։